#

# Ηλεκτρονικό εγχειρίδιο i-Manual

- Εκτύπωση
- Μέγεθος γραμματοσειράς

- Επάνω τμήμα σελίδας >
- Δυνατότητες της τηλεόρασης "BRAVIA" >
- Δυνατότητα 3D

# Δυνατότητα 3D

Σας προσφέρει την εμπειρία εικόνων και γραφικών 3D (τριών διαστάσεων) με χρήση των Γυαλιών 3D (παρέχονται).

Απολαύστε περιεχόμενο 3D (τριών διαστάσεων) χρησιμοποιώντας τα Γυαλιά 3D που παρέχονται. Αυτό το χαρακτηριστικό σάς δίνει τη δυνατότητα να απολαύσετε έντονη ψυχαγωγία 3D, όπως βιντεοπαιχνίδια 3D και δίσκους Blu-ray Disc 3D. Χρησιμοποιώντας τα προαιρετικά Γυαλιά 3D, περισσότεροι θεατές μπορούν να απολαύσουν περιεχόμενο 3D. (Στην παρακάτω εικόνα απεικονίζεται το TDG-BR100.)

Γυαλιά 3D
TDG-BR100

## Παρακολούθηση περιεχομένου 3D

Η λειτουργία προβολής 3D επιλέγεται αυτόματα όταν εντοπίζεται ένα σήμα 3D. Πατώντας το κουμπί 3D γίνεται εναλλαγή μεταξύ της λειτουργίας προβολής 3D και της λειτουργίας προβολής 2D.

3D

####

- Επιλέξτε τη ρύθμιση "Όχι" από το στοιχείο "Αυτόματο 3D" για μη αυτόματη ενεργοποίηση ή απενεργοποίηση της λειτουργίας προβολής 3D. Πιέστε το κουμπί HOME και, στη συνέχεια, επιλέξτε > Εμφάνιση > Ρυθμίσεις 3D.
- Το εφέ 3D παρέχεται μόνο όταν οι εικόνες εμφανίζονται σε πλήρη οθόνη.

## Απόλαυση εφέ προσομοιωμένου 3D

Το πάτημα του κουμπιού 3D κατά την παρακολούθηση περιεχομένου 2D παρέχει ένα εφέ προσομοιωμένου 3D για εικόνες 2D.

3D

####

- Το εφέ 3D ενδέχεται να εμφανίζεται λιγότερο έντονο σε κάποιες πηγές εικόνας.
- Κάθε άτομο μπορεί να αντιλαμβάνεται διαφορετικά το εφέ 3D.
- Μία ώρα μετά από την ενεργοποίηση της λειτουργίας προβολής προσομοιωμένου 3D η λειτουργία αλλάζει αυτόματα ξανά σε λειτουργία προβολής 2D.

## Εμβέλεια επικοινωνίας Συγχρονισμού μετάδοσης 3D και Γυαλιών 3D

Η συνιστώμενη γωνία προβολής και απόσταση εμφανίζονται στις εικόνες. Για να απολαύσετε το καλύτερο δυνατόν εφέ 3D, η προτιμώμενη θέση τηλεθέασης πρέπει να βρίσκεται μεταξύ της εμβέλειας του Συγχρονισμού μετάδοσης 3D.

Συγχρονισμός
μετάδοσης 3D
Πλευρική άποψη
Κάτοψη

####

- Η συνιστώμενη γωνία προβολής και απόσταση μπορεί να διαφέρει ανάλογα με τη θέση της τηλεόρασης και τις συνθήκες του δωματίου.
- Μην τοποθετείτε οτιδήποτε μπροστά από το Συγχρονισμό μετάδοσης 3D, καθώς μπορεί να επηρεαστεί η λειτουργία του.
- Τα σήματα μεταξύ του Συγχρονισμού μετάδοσης 3D και των Γυαλιών 3D μπορεί να διακόπτονται αν μια συσκευή υπερύθρων χρησιμοποιείται κοντά στην τηλεόραση.

## Μενού 3D

Μπορείτε να προσαρμόσετε τις ακόλουθες ρυθμίσεις πατώντας το κουμπί OPTIONS στο τηλεχειριστήριο και επιλέγοντας το στοιχείο "Μενού 3D" από τη λίστα μενού.

- Προβολή 3D
- - Για εναλλαγή μεταξύ της λειτουργίας προβολής 3D και 2D.
- Ρύθμιση βάθους 3D
- - Για ρύθμιση του βάθους των εικόνων 3D στην οθόνη. Διατίθεται μόνο για περιεχόμενο με σήματα 3D. Συνιστάται η επιλογή της τιμής "0" για κανονική χρήση. Το εφέ 3D ενδέχεται να εμφανίζεται λιγότερο έντονο ανάλογα με τις ρυθμίσεις.
- Εφέ προσομοιωμ.3D
- - Χρησιμοποιείται για αύξηση ή μείωση του εφέ 3D κατά την προβολή εικόνων 2D σε προσομοιωμένο 3D.
- Φωτειν. 3D γυαλιών
- - Για ρύθμιση της φωτεινότητας της οθόνης κατά τη χρήση της λειτουργίας προβολής 3D. Επιλέγοντας τη ρύθμιση "Αυτόμ.", η φωτεινότητα των εικόνων μέσω των Γυαλιών 3D ρυθμίζεται αυτόματα, σε συνδυασμό με τη ρύθμιση "Επιλογή Σκηνικού".
- Μορφή 3D
- Προσομοιωμ. 3D: Για προβολή κανονικών εικόνων 2D σε προσομοιωμένο 3D.
- Σε παράθεση: Για προβολή περιεχομένου 3D σε μορφή παράθεσης. Αν κάνετε αυτήν την επιλογή, εμφανίζονται δύο σχεδόν πανομοιότυπες εικόνες δίπλα-δίπλα για προβολή 3D. Φορέστε τα Γυαλιά 3D προτού ορίσετε τη "Μορφή 3D", γιατί σε αντίθετη περίπτωση δεν θα μπορείτε να διαβάσετε τις οδηγίες, λόγω των διπλών γραμμάτων στην οθόνη.
- Kατακ.παράθεση: Για προβολή περιεχομένου 3D σε μορφή κατακόρυφης παράθεσης. Αν κάνετε αυτήν την επιλογή, εμφανίζονται δύο σχεδόν πανομοιότυπες εικόνες η μία πάνω από την άλλη για προβολή 3D. Φορέστε τα Γυαλιά 3D προτού ορίσετε τη "Μορφή 3D", γιατί σε αντίθετη περίπτωση δεν θα μπορείτε να διαβάσετε τις οδηγίες, λόγω των διπλών γραμμάτων στην οθόνη.

Copyright 2010 Sony Corporation