#

# Ηλεκτρονικό εγχειρίδιο i-Manual

- Εκτύπωση
- Μέγεθος γραμματοσειράς

- Επάνω τμήμα σελίδας >
- Δυνατότητες της τηλεόρασης "BRAVIA" >
- Έξυπνος αισθητήρας παρουσίας

# Έξυπνος αισθητήρας παρουσίας

Ανιχνεύει τις κινήσεις του σώματος και τις εκφράσεις του προσώπου του θεατή μέσω του ενσωματωμένου αισθητήρα που βασίζεται σε κάμερα και προσφέρει τρεις λειτουργίες για άνετη παρακολούθηση τηλεόρασης.

Ο Έξυπνος αισθητήρας παρουσίας παρακολουθεί τις κινήσεις του σώματος και τις εκφράσεις του προσώπου του θεατή και παρέχει μια ποικιλία λειτουργιών. Η οθόνη μενού για κάθε λειτουργία υποδεικνύει το τρέχον επίπεδο απόδοσης του αισθητήρα σας και παρέχει μια σειρά επιλογών.

#### "Αισθητήρας παρουσίας":

Πιέστε το κουμπί HOME και, στη συνέχεια, επιλέξτε > Ρυθμίσεις Συστήματος > Eco > Αισθητήρας παρουσίας > την επιθυμητή επιλογή.

#### "Ειδοποίηση απόστασης" ή "Ρυθμιστής θέσης":

Πιέστε το κουμπί HOME και, στη συνέχεια, επιλέξτε > Ρυθμίσεις Συστήματος > Ειδοποίηση απόστασης/Ρυθμιστής θέσης > την επιθυμητή επιλογή.

| Αισθητήρας παρουσίας | Παρακολουθεί τις κινήσεις του σώματος και τις εκφράσεις του προσώπου του θεατή και σβήνει την εικόνα αν δεν ανιχνεύσει κάποιον θεατή, μειώνοντας αποτελεσματικά την κατανάλωση ενέργειας.
| Ειδοποίηση απόστασης | Αναγνωρίζει τα παιδιά-θεατές και διασφαλίζει ότι διατηρείται μια κατάλληλη απόσταση προβολής. Εάν τα παιδιά πλησιάσουν σε απόσταση περίπου 1 μέτρου από την οθόνη, η εικόνα σβήνει και εμφανίζεται ένα προειδοποιητικό μήνυμα και ακούγεται ένας προειδοποιητικός ήχος.
| Ρυθμιστής θέσης | Ανιχνεύει τη θέση προβολής και ρυθμίζει την ισορροπία της έντασης του ήχου μεταξύ του αριστερού και του δεξιού ηχείου και επιπλέον βελτιστοποιεί την εικόνα της τηλεόρασης.

## Εύρος ανίχνευσης Έξυπνου αισθητήρα παρουσίας

Το εύρος ανίχνευσης του αισθητήρα εμφανίζεται στις εικόνες.

Πλευρική άποψη
Έξυπνος
αισθητήρας παρουσίας
Κάτοψη

####

- Ο αισθητήρας παρακολουθεί τη δραστηριότητα έως και 5 θεατών μπροστά από την τηλεόραση.
- Το εύρος ανίχνευσης του αισθητήρα ενδέχεται να ποικίλλει ανάλογα με τη θέση της τηλεόρασης και τις συνθήκες δωματίου.
- Το εύρος ανίχνευσης του αισθητήρα ενδέχεται να μειωθεί αν η τηλεόραση τοποθετηθεί στο πίσω μέρος του επίπλου του Οικιακού κινηματογράφου ή του επίπλου της τηλεόρασης.
- Μην τοποθετείτε οτιδήποτε κοντά στον αισθητήρα, καθώς μπορεί να επηρεαστεί η λειτουργία του.

####

- Δεν είναι δυνατή η εγγραφή ή η μεταφορά των εικόνων που λαμβάνονται από τον Έξυπνο αισθητήρα παρουσίας.
- Κάθε λειτουργία ενεργοποιείται μόνο αφού ο Έξυπνος αισθητήρας παρουσίας αναγνωρίσει τις εκφράσεις του προσώπου των θεατών. Η ενεργοποίηση μπορεί να διαρκέσει περίπου ένα λεπτό.
- Η μετάβαση στο Home Μενού ή το μενού OPTIONS κλπ. απενεργοποιεί αυτές τις λειτουργίες. Για να ενεργοποιηθούν ξανά, ο αισθητήρας θα πρέπει να αναγνωρίσει ακόμα μία φορά τις εκφράσεις του προσώπου.
- Οι ρυθμίσεις του Έξυπνου αισθητήρα παρουσίας για την προβολή 2D και την προβολή 3D αποθηκεύονται ξεχωριστά. Δεν μπορείτε να αλλάξετε τις ρυθμίσεις για την προβολή 3D ενώ παρακολουθείτε περιεχόμενο 2D και αντίστροφα.

Copyright 2010 Sony Corporation